MacOS

macOS (בעבר נקראה OS X) היא מערכת הפעלה של חברת Apple עבור סדרת מחשבי ה"מק" (מקינטוש) שלה. המערכת מבוססת על מערכות BSD (יוניקס) תוצרת מעבדות בל ומשולב בה ממשק משתמש גרפי תוצרת חברת Apple, המערכת קיימת בסדרת מחשבי המק. macOS שונה בעיצובה מ-Windows אך כוללת "חלונות" בשולחן העבודה שלה. מערכת ההפעלה בלעדית למחשבים מתוצרת אפל, על אף שמהדורתה הישנה, Mac OS Classic, תמכה גם במחשבים "תואמי-מקינטוש".

המערכת מבוססת על Mac OS Classic שהייתה במחשבי אפל הישנים יותר עד שנת 2001. macOS מתאימה גם למחשבים נישאים (MacBook) וגם למחשבים נייחים (iMac ,Mac Pro ,Mac mini). ב-13 ביוני 2016, בעת ההשקה של הגרסה שמספרה הוא 10.12 (macOS Sierra), התגלה כי אפל החליטה לשנות את שם מערכת ההפעלה מתוצרתה מ-OS X ל-macOS, בתור מעין מחווה לשם המקורי של מערכת ההפעלה, Mac OS.

 מבנה 
שכבת הגרעין MacOS בנויה על גרעין בשם XNU. הגרעין הוא היברידי כיוון שהוא משלב בתוכו שני רכיבים עיקריים:
 מיקרו-גרעין בשם Mach שפותח במקור עבור המערכת NeXTSTEP, ומבוסס על גרסה מוקדמת של מערכת BSD (4BSD)

 רכיבי BSD אחרים, שרובם הגיעו מגרעין מערכת ההפעלה FreeBSD.
רכיבי הגרעין, שנארזו ביחד עם רכיבי יוניקס סטנדרטיים, שוחררו על ידי אפל כתוכנה חופשית, ונחשבים כמערכת הפעלה בפני עצמה, בשם Darwin. בעוד ש־Darwin שוחררה כקוד פתוח, על בסיס Darwin בנויות כל השכבות האחרות של המערכת הקניינית. בנוסף לכך, יובאו למערכת ההפעלה מספר רכיבים שמקורם מפרויקט גנו, למשל המעטפת לשורת הפקודה bash. המערכת נחשבת כמערכת דמוית יוניקס תואמת תקן POSIX.

שכבת התצוגה שכבה זו אחראית על ניהול התצוגה הגרפית של המערכת. שיכבת התצוגה מכילה את QuickTime לתצוגת מולטימדיה, מערכת OpenGL לתצוגת תלת-ממד, וקוורץ לתצוגת דו-ממד. קוורץ מבוסס למעשה על פורמט פוסטסקריפט ו-PDF.
ממוזער|190x190 פיקסלים|צלמית מנהל הקבצים Finder. בשימוש בגרסאות שונות מ-1989
שכבת היישומים בשכבה זו רצים למעשה היישומים שהמשתמש במערכת מפעיל. ה-Java מאפשרת למשתמש להריץ יישומי Java בצורה טבעית. Cocoa הוא רכיב שאחראי על הרצת יישומים שנכתבו במיוחד ל־OS X, ואילו Carbon היא מערכת תאימות המאפשרת למפתחים לכתוב יישום אחד שירוץ גם ב-macOS, וגם בגרסאות Mac OS ישנות יותר.

שכבת ממשק המשתמש Aqua (מים בלטינית) הוא השם הכללי לממשק המשתמש של מערכת ההפעלה, המנצל חלקים משכבת התצוגה יחד עם חלקים משכבת היישומים. ממשק המשתמש כלל החלקת קצוות כמעט לכל אספקט במערכת ההפעלה (חלונות, פונטים, אייקונים ועוד), שקיפויות, הצללות ועוד חידושים גרפיים, שהקדימו את זמנם בהשוואה למערכות הפעלה אחרות שהיו נפוצות בשוק באותה עת.

 יישומים 

מערכת ההפעלה macOS כוללת תוכנה לניהול והשמעת קובצי מוזיקה (iTunes), תוכנה לעריכה בסיסית של קובצי וידאו () ותוכנת לוח שנה, דפדפן (ספארי), ומספר עורכי טקסט.

החל מגרסה 10.7 מצורפת גם חנות מקוונת לקניית והורדת יישומים שנקראת “ App Store " (חנות יישומים של מקינטוש) אליה מפתחים יכולים להעלות את יצירותיהם ולמכור אותן אם עברו את בדיקות אפל ואם הם רשומים אצלה כמפתחים בעלות של 99 דולרים לשנה. בנוסף ליישומים המותקנים אפל מציעה למשתמש יישומים למקינטוש שביניהם חבילת יישומים משרדיים (iWork: Pages, Keynote, Numbers), תוכנות לעיבוד קובצי תמונות, שמע, סרטים וקובצי ePub לפרסום ספרים בתוכנות ספרים אלקטרונית. אפל נותנת למהנדסים גם עזרים ליצירת היישומים, למשל Xcode מאפשר תכנות בכתיבה בשפות התכנות הנתמכות ב-macOS או ממשק גרפי לבחירת מראה התוכנה וחלקיה מתפריטים.

קיימות גם תוכנות המאפשרות להריץ מכונה וירטואלית על המקינטוש, כשעל המכונה הווירטואלית ניתן גם להריץ מערכות הפעלה אחרות, למשל חלונות, לינוקס, או סולאריס. דוגמאות למכונות הווירטואליות הן VMware,ו־VirtualBox של אורקל.

 גרסאות 
ממוזער|166x166 פיקסלים|סמליל מהדורת Mac OS X (פומה)

 Mac OS X 
בגרסאות 10.0 – 10.8 התבסס כינוי מערכת ההפעלה על אחד מהחתולים הגדולים. החל מגרסה 10.9 מתבססים השמות על מקומות בקליפורניה.
Mac OS X 10.0 – "צ'יטה" (Cheetah): הופצה ב־24 במרץ 2001.
Mac OS X 10.1 – "פוּמה" (Puma): הופצה ב־25 בספטמבר 2001.
Mac OS X 10.2 – "יגואר" (Jaguar): הופצה ב־24 באוגוסט 2002.
Mac OS X 10.3 – "פנתר" (Panther): הופצה ב־24 באוקטובר 2003.
Mac OS X 10.4 – "טַייגֶר" (Tiger): הופצה ב־29 באפריל 2005.
Mac OS X 10.5 – "לֶאופָּרְד" (Leopard): הופצה ב־26 באוקטובר 2007.
Mac OS X 10.6 – "סנוֹאוּ לאופרד" (Snow Leopard): הוכרזה ב־9 ביוני 2009.
Mac OS X 10.7 – "ליאון" (Lion): הוכרזה ב־20 באוקטובר 2010, והופצה רשמית ב-20 ביולי 2011.200px|ממוזער|שמאל|סמליל מהדורת OS X

 OS X 
בגרסאות 10.8 ואילך, התבסס כינויין על שם אתרים במדינת קליפורניה, בה מבוססת אפל.
OS X 10.8 – "מאונטין ליאון" (Mountain Lion): הוכרזה ב־16 בפברואר 2012, והופצה רשמית ב-25 ביולי 2012.
OS X 10.9 – "מֵבריקס" (Mavericks): הוכרזה ב־10 ביוני 2013 בכנס המפתחים העולמי של אפל (WWDC) והופצה רשמית ב-22 באוקטובר 2013.
 OS X 10.10 – "יוסֶמיטי" (Yosemite): הוכרזה ב־2 ביוני 2014 בכנס ה־WWDC14 והופצה רשמית ב-10 בספטמבר 2014.
OS X 10.11 – "אל קפיטן" (El Capitan): הוכרזה ב־8 ביוני 2015 בכנס ה־WWDC15 והופצה רשמית ב-30 בספטמבר 2015.
ממוזער|200x200 פיקסלים|סמליל מהדורת macOS (הנוכחית)

 macOS 
macOS 10.12 – "סיירה" (Sierra): הוכרזה ב־13 ביוני 2016, בכנס ה־WWDC16. אחד המאפיינים החשובים בגרסה זו, היא התאימות המלאה לעברית והתאמת המערכת ליישור ימין-שמאל.
macOS 10.13 – "היי סיירה" (High Sierra): הוכרזה ב־5 ביוני 2017 בכנס ה־WWDC17. אחד המאפיינים החשובים בגרסה זו היא שינוי מערכת הקבצים הפנימית של מערכת ההפעלה המשפרת את ביצועי המערכת בצורה דרסטית.
: הוכרזה ב־4 ביוני 2018 בכנס ה־WWDC18. אחד המאפיינים החשובים ביותר בגרסה זו הוא התמיכה במצב חשוך (Dark Mode), שהופך את כל ממשק המשתמש הנתמכים לכהים יותר ומקל על העיניים בעיקר בעת השימוש במחשב בשעות הלילה. המערכת נהייתה זמינה להורדה באופן רשמי ב-24 בספטמבר 2018. זוהי הגרסה האחרונה שתומכת בתוכניות העובדות על 32 ביט.
: הוכרזה ב-3 ביוני 2019 בכנס ה-WWDC19. המערכת נהייתה זמינה להורדה בספטמבר 2019. החל מגרסה זו, אפל זנחה את התמיכה בתוכניות העובדות על 32 ביט.
macOS 11 – ביג סר (Big Sur): הוכרזה ב-22 ביוני 2020 בכנס WWDC20 באופן מקוון, בשידור חי ביוטיוב. המערכת כוללת שינוי עיצובי רחב בכל רחבי מערכת ההפעלה, עדכון להודעות טקסט עבור מק, עדכון עיצובי לדפדפן ספארי, עדכון לאפליקציית המפות ועוד.
macOS 12 – מונטריי (Monterey): הוכרזה ב-7 ביוני 2021, בכנס WWDC21 המקוון שהועבר בשידור חי ביוטיוב. המערכת כוללת חידושים בדפדפן הספארי, הצגת אפליקציית "קיצורי דרך" לאוטומציה במחשבי מק, שליטה מלאה הכוללת העברת סמן עכבר והעברת קבצים על ידי גרירה בין מכשירי macOS Monterey ובין iOS ו-iPadOS.
macOS 13 – "ונטורה" (Ventura): הוכרזה ב-6 ביוני 2022, בכנס WWDC22 מקוון ממתחם אפל פארק בקליפורניה. המערכת כוללת שיפורים בממשק המשתמש, ואינטגרציות שונות עם מכשירי אפל אחרים, כגון מעבר מהיר של שיחות בין המחשב לאייפון, שימוש באייפון כמצלמת רשת חכמה ועוד.
macOS 14 – "סונומה" (Sonoma): הוכרזה ב-5 ביוני 2023 בכנס WWDC23 שנערך באופן פרונטלי. המערכת מציעה שכלול באפשרויות להתאמה אישית של ממשק המשתמש, תוך דגש על וידג'טים אותם ניתן לסנכרן עם מכשירים נוספים כדוגמת אייפון ואייפד באותה רשת ה־Wi-Fi, וכן העברתם לשולחן העבודה. הגרסה זונחת תמיכה למחשבי מק שהופצו ב-2017 ולפניה שלא צוידו בשבב ההצפנה , מלבד האיימק שהופץ ב-2019. התווספו גם שומרי מסך מונפשים שנשאלו מ-Apple TV. שופרו ביצועים במשחקים על ידי תיעדוף המשאבים של המעבד והכרטיס הגרפי והכפלת קצב הדגימה לאביזרי בלוטות' (למשל בקרי משחק או אוזניות) ב"מצב משחק" המופעל אוטומטית, וכן על ידי שימוש בגרסה חדשה למנוע הרנדור  המערכת יצאה לאור באוקטובר 2023.
 MacOS Tahoe - הוכרזה בשנת 2025

קישורים חיצוניים




 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:אפל
קטגוריה:מערכות הפעלה דמויות יוניקס
קטגוריה:מערכות הפעלה מבית אפל
קטגוריה:מערכות הפעלה